section_heading: Povijest
paragraph_text: Rat modernoj umjetnosti nacisti su proglasili 1933. godine i zaplijenili preko 15.000 nenjemačkih umjetničkih djela iz njemačkih muzeja i privatnih zbirka. Ta su djela za naciste bila izopačena i boljševistička. Godine 1937. je u Münchenu održana izložba Entartete Kunst (Izopačena umjetnost) kojoj je cilj bio u javnosti stvoriti odbojnost prema toj grani umjetnosti. Nakon što su nacisti velik dio zaplijenjenih djela prodali u inozemstvu, uslijedilo je uništavanje preostalih djela 1939. godine.